Susiraskite kuo daugiau Task 1 ir Task 2 rašymo pavyzdžių ir skaitykite juos, pasibraukdami įspūdingai skambančias vietas, kurių patys nesugalvotumėte parašyti. Įpraskite prieš patys pradėdami rašyti bent labai trumpai susiplanuoti, ką po ko rašysite, nuo ko pradėsite ir kuo baigsite, kad nenukryptumėte į lankas. Jei jaučiate, kad IELTS rašymo dalis - jūsų silpnoji vieta, rekomenduojame įsigyti vieną - dvi konsultacijas su mūsų IELTS specialistais, kurie patars, į ką atkreipti dėmesį, parodys jums jūsų pagrindines klaidas, papasakos apie paprasčiausius būdus greitai suplanuoti rašymo struktūrą. Nebūtina įsigyti mėnesio ar ilgesnių kursų, kad gautumėte vertingų patarimų, skirtų asmeniškai jums.